Diari Oficial de la Generalitat Valenciana


Sumari del DOGV 7159, del 25-11-2013 (2013/11077)

RESOLUCIÓ de 4 de novembre de 2013, de la Direcció General de Transports i Logística, per la qual es convoca la realització de diverses proves tendents a l'obtenció o renovació de certificats acreditatius de formació en matèria de transports per a l'any 2014.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7159

Data del DOGV
:   25-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11814


Data del document
:   04-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

 Descriptors 

:   * empresa privada

RESOLUCIÓ de 4 de novembre de 2013, de la Direcció General de Transports i Logística, per la qual es convoca la realització de diverses proves tendents a l'obtenció o renovació de certificats acreditatius de formació en matèria de transports per a l'any 2014. [2013/11467]  
  
En compliment del que establix l'article 5 de l'Orde 3/2010, de 18 de gener, de la Conselleria d'Infraestructures i Transport, per la qual s'aproven les bases generals reguladores de les proves per a l'obtenció del certificat d'aptitud professional, acreditatiu de la qualificació inicial dels conductors de determinats vehicles destinats al transport de mercaderies o de viatgers per carretera.  
Així mateix, segons el que establix l'Orde de 24 de març de 2004, de la Conselleria d'Infraestructures i Transport, per la qual es regula el procediment de realització de l'examen per a l'obtenció del certificat de capacitació professional dels consellers de seguretat per al transport de mercaderies perilloses per carretera i la seua renovació.  
I finalment, d'acord amb el que establix l'Orde 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció del certificat de capacitació professional per a l'exercici de les activitats de transport interior i internacional de mercaderies i de viatgers.  
El Reglament (CE) 1071/2009 del Parlament Europeu i del Consell, de 21 d'octubre de 2009, pel qual s'establixen les normes comunes relatives a les condicions que han de complir-se per a l'exercici de la professió de transportista per carretera, ha substituït la denominació del requisit de la capacitació professional per a passar a utilitzar, en el seu lloc, la de competència professional, d'ús comú a la Unió Europea.  
  
Fent ús de les facultats conferides en virtut del que establix l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Objecte de la resolució  
És objecte d'esta resolució convocar les proves següents per a l'exercici 2014:  
1. Exàmens per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals siga obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reial Decret 818/2009, de 8 de maig, pel qual s'aprova el Reglament General de Conductors.  
  
2. Exàmens per a l'obtenció i la renovació dels certificats de competència professional dels consellers de seguretat per al transport de mercaderies perilloses per carretera.  
3. Exàmens per a l'obtenció del certificat de competència professional per a l'exercici de les activitats de transport interior i internacional de mercaderies i de viatgers.  
  
Segon. Presentació de solicituds  
1. Les solicituds per a l'obtenció del certificat d'aptitud professional acreditatiu de la qualificació inicial es presentaran segons el que preveu l'article 7 de l'Orde 3/2010, de 18 de gener, de la Conselleria d'Infraestructures i Transports, que establix:  
a) Les solicituds es tramitaran exclusivament per via telemàtica.  
b) Les solicituds d'inscripció s'hauran d'efectuar en els terminis que es detallen en l'annex V d'esta resolució.  
c) Per a l'efectiva inscripció s'haurà de consignar el número de la taxa de drets d'admissió a l'examen, així com la data de l'ingrés corresponent.  
d) La falta de justificació de l'abonament dels drets d'examen determinarà l'exclusió de l'aspirant.  
e) En cap cas la justificació de l'abonament dels drets d'examen substituirà al tràmit d'inscripció.  
f) Requisit indispensable per als aspirants que vullguen presentar-se a les proves d'obtenció del certificat d'aptitud professional, serà haver superat el curs de qualificació inicial abans de l'inici dels terminis d'inscripció indicats en l'annex V  
g) Els aspirants hauran de residir a la Comunitat Valenciana, en cas contrari, caldrà ajustar-se al que establix l'article 5.2 de l'Orde 3/2010, de 18 de gener.  
2. Obtenció i renovació dels certificats de competència professional de conseller de seguretat per al transport de mercaderies perilloses per carretera.  
Les solicituds per a l'obtenció i la renovació dels certificats de competència professional de conseller de seguretat per al transport de mercaderies perilloses per carretera es podran presentar bé de forma telemàtica o segons el que disposa l'article 8 de l'Orde de 24 de març de 2004, de la Conselleria d'Infraestructures i Transport.  
Estes solicituds hauran de realitzar-se per mitjà del model que s'adjunta en l'annex III d'esta resolució, i d'acord amb els criteris següents:  
  
a) Les solicituds es presentaran, degudament omplides, en la Direcció General de Transports i Logística de la Conselleria d'Infraestructures, Territori i Medi Ambient, o en els servicis territorials de Transports de València, Alacant i Castelló, o en qualsevol dels llocs establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
b) A les solicituds s'adjuntarà una fotocòpia del document nacional d'identitat vigent, només en aquells casos en què els interessats no hagen atorgat la seua autorització expressa a l'òrgan gestor en la seua solicitud per a la consulta de dades referides a la identitat de la persona interessada, i del justificant del pagament de la taxa per drets d'examen.  
  
c) En els casos en què el domicili que figura en el document acreditatiu de la identitat no siga d'un municipi de la Comunitat Valenciana, s'haurà de presentar, a més, els documents que se citen en l'article 7 de l'Orde de 24 de març de 2004 relatius a la residència habitual dels interessats.   
En la solicitud haurà d'indicar-se un sol lloc de la Comunitat Valenciana per a assistir a les proves, i no es podrà modificar posteriorment.  
d) En les solicituds s'haurà d'optar per presentar-se a l'examen global o a una especialitat, per tant, s'omplirà de manera clara marcant amb una creu l'opció d'examen triada.  
3. Obtenció del certificat de competència professional per a l'exercici de les activitats de transport interior i internacional de mercaderies i de viatgers.  
Les solicituds relatives a l'obtenció del certificat de competència professional per a l'exercici de les activitats de transport interior i internacional de mercaderies i de viatgers es podran presentar bé de forma telemàtica o segons el que establix l'article 8 de l'Orde de 16 de setembre de 1999.  
En este últim cas, les solicituds per a prendre part en les proves que es convoquen, hauran de realitzar-se per mitjà del model que s'adjunta en l'annex IV d'esta resolució, i d'acord amb els criteris següents:  
  
a) Les solicituds es presentaran, degudament omplides, en la Direcció General de Transports i Logística, de la Conselleria d'Infraestructures, Territori i Medi Ambient, o en els servicis territorials de Transports de València, Alacant i Castelló, o en qualsevol dels llocs establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
b) A les solicituds s'adjuntarà una fotocòpia del document nacional d'identitat vigent, només en aquells casos en què els interessats no hagen atorgat la seua autorització expressa a l'òrgan gestor en la seua solicitud per a la consulta de dades referides a la identitat de la persona interessada, i del justificant del pagament de la taxa per drets d'examen.  
  
c) En els casos en què el domicili que figura en el document acreditatiu de la identitat no siga d'un municipi de la Comunitat Valenciana s'hauran de presentar, a més, els documents que se citen en l'article 7 de l'Orde de 16 de setembre de 1999, relatius a la residència habitual dels interessats.  
En la solicitud haurà d'indicar-se un sol lloc de la Comunitat Valenciana per a assistir a les proves, i no es podrà posteriorment modificar.  
4. Per a la presentació telemàtica de les solicituds s'haurà de tindre en compte el que establix l'Orde de 2 de juny de 2005, del conseller d'Infraestructures i Transport, per la qual es regula la presentació telemàtica de solicituds per a l'examen de competència professional per al transport de mercaderies i viatgers per carretera i de consellers de seguretat i la seua renovació.  
  
Tercer. Tribunal  
El tribunal serà únic per a totes les proves, en les diverses convocatòries, que s'establixen en la present resolució, i la seua composició quedarà arreplegada en l'annex I d'esta resolució.  
  
Quart. Documentació i material  
Els aspirants s'hauran de presentar en el lloc de realització de les proves proveïts de la documentació i el material següent:  
- Document nacional d'identitat, número d'identificació d'estrangers o altres documents que acrediten fidedignament la seua identitat, vigents en el moment de la realització de les proves.  
- Estris d'escriptura: llapis de mina número 2, goma d'esborrar i bolígraf.  
No es permetrà la utilització durant la realització de l'examen ni de calculadora ni de telèfon mòbil, ni de dispositius informàtics.  
  
Quint. Realització dels exercicis  
1. Per a la realització de les proves tendents a l'obtenció del certificat d'aptitud professional acreditatiu de la qualificació inicial, es disposarà d'un temps màxim de dos hores.  
2. En les proves per a l'obtenció dels certificats de competència professional de conseller de seguretat per al transport de mercaderies perilloses per carretera, els participants disposaran d'un temps màxim de dos hores, excepte en el cas dels exàmens per a la renovació dels certificats, en els quals la duració de l'examen serà d'una hora com a temps màxim.  
3. Respecte de les proves per a l'obtenció del certificat de competència professional per a l'exercici de les activitats de transport interior i internacional de mercaderies i de viatgers, els interessats disposaran d'un temps màxim de quatre hores, que es distribuirà en dos períodes de dos hores per a cada una de les dos parts (teoria i pràctica) de l'exercici.  
  
  
Sext. Dates, hora i lloc de realització de les proves  
1. En tots els casos, el lloc de realització i l'hora d'inici de les proves s'anunciarà en la pàgina web amb una antelació mínima de 15 dies. En el cas dels exàmens per a l'obtenció i la renovació dels certificats de competència professional de conseller de seguretat per al transport de mercaderies perilloses per carretera, es podran establir diferents horaris per a les diverses especialitats, que s'anunciaran, igualment, amb una antelació mínima de 15 dies abans de la realització dels exàmens, en la pàgina web .   
  
2. La determinació de les dates i l'hora de realització dels exàmens s'establix en l'annex II d'esta resolució.  
  
Contra esta resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures, Territori i Medi Ambient en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 4 de novembre de 2013.- El director general de Transports i Logística: Carlos J. Eleno Carretero.  
  
  
ANNEX I  
  
El tribunal de les proves convocades està compost per:  
1. Tribunal titular  
Presidenta: M.ª Pilar Álvarez Montero.  
Secretària: Ana Martínez Llorca.  
Vocals: Luis Felipe Suárez Jorcano, Teresa Díaz Galindo, Elena Herrero García, Pedro Luis García de Torres i Manuel Martínez Lledó.  
2. Tribunal suplent  
President: Antonino Muñoz Calatayud.  
Secretària: Ramón Escrig Moreno.  
Vocals: Néstor Casado Novella, Teresa Gras Horta, Francisco García López, Marisa Zabala Salelles, José Miguel Martín Zamora i Francisco Rodríguez García.  
  
  
  
  
ANNEX II  
  
Data de celebració de les proves d'obtenció del certificat d'aptitud professional acreditatiu de la qualificació inicial.  
18 de gener de 2014  
22 de febrer de 2014  
5 d'abril de 2014  
24 de maig de 2014  
5 de juliol de 2014  
13 de setembre de 2014  
22 de novembre de 2014  
  
Dates de celebració de les proves d'obtenció i renovació dels certificats de capacitació professional de conseller de Seguretat per al transport de mercaderies perilloses per carretera.  
24 de maig de 2014  
22 de novembre de 2014  
  
Dates de celebració de les proves d'obtenció del certificat de competència professional per a l'exercici de les activitats de transport interior de mercaderies i de viatgers.  
24 de maig de 2014  
22 de novembre de 2014  
  
No es poden fer ambdós exercicis en la mateixa convocatòria, s'haurà d'optar per una de les dos modalitats o mercaderies o viatgers.  
  
  
  
ANNEX V  
  
 Data inici Data fi Data examen   
 presentació sol·licituds presentació sol·licituds   
 16.12.2013 31.12.2013 18.01.2014  
 20.01.2014 05.02.2014 22.02.2014  
 01.03.2014 17.03.2014 05.04.2014  
 17.04.2014 08.05.2014 24.05.2014  
 09.06.2014 27.06.2014 05.07.2014  
 01.08.2014 23.08.2014 13.09.2014  
 20.10.2014 07.11.2014 22.11.2014